
o osnivanju Centra za poljoprivredu 
i ruralni razvoj  Primorsko – goranske županije



I.	OPĆE ODREDBE 


Članak 1.

	Osnivači Centra za poljoprivredu i ruralni razvoj Primorsko – goranske županije (u daljnjem tekstu: Ustanova)  su Primorsko – goranska županija (u daljnjem tekstu: Županija), gradovi Čabar, Delnice, Kastav i Vrbovsko, te općine Brod Moravice, Čavle, Fužine, Jelenje, Klana, Lokve, Mrkopalj, Ravna Gora, Skrad, Vinodolska općina i Viškovo (u daljnjem tekstu: Osnivači). 
	Utvrđuje se da je Ustanova osnovana Sporazumom o osnivanju Ustanove – Centra za brdsko – planinsku poljoprivredu Primorsko – goranske županije od 17. srpnja 2000. godine.  Navedeni Sporazum su Osnivači u jednom navratu izmijenili odlukama Osnivača donesenim u periodu između 18. prosinca 2014. godine do 28. travnja 2015. godine, pri čemu je i izmijenjen naziv Ustanove iz „Centar za brdsko – planinsku poljoprivredu Primorsko – goranske županije“ u „Centar za poljoprivredu i ruralni razvoj Primorsko – goranske županije“.  
	Utvrđuje se da je Ustanova upisana u sudski registar Trgovačkog suda u Rijeci kao ustanova, MBS: 040158949, OIB: 07103881876, naziv „Centar za poljoprivredu i ruralni razvoj Primorsko – goranske županije“,  te da su sredstva za osnivanje i početak rada osigurana od Osnivača u iznosu od 130.000,00 kuna.
	 

Članak 2.

	Ustanovi se kao osnivači mogu priključiti i druge jedinice lokalne samouprave pod jednakim uvjetima kao Osnivači.


Članak 3.

	Cilj Ustanove je poduzimanje aktivnosti kojima će se unaprijediti ruralni razvoj Županije, a pogotovo razvoj poljoprivrede, lova, šumarstva i ribarstva. 
Glavne aktivnosti Ustanove su:
· prikupljanje, izrada i statistička obrada podataka vezanih za ruralni prostor i djelatnosti u njemu, sudjelovanje u izradi znanstvenih projekta vezanih za razvoj ruralnih krajeva, izrada prezentacija
· sudjelovanje u izradi nacionalnih i regionalnih planova i programa kojima se uređuje ruralni razvoj i poljoprivreda 
· provođenje postojećih nacionalnih i regionalnih programa kojima se uređuje ruralni razvoj i poljoprivreda 
· osmišljavanje, priprema i provedba projekata i programa iz područja ruralnog razvoja i poljoprivrede
· promidžba autohtonih proizvoda Županije na razne načine, a pogotovo kroz sudjelovanje na lokalnim, regionalnim, nacionalnim i internacionalnim sajmovima
· organizacija regionalnih i lokalnih sajmova na području Županije
· edukacija i informiranje poljoprivrednika, lovaca, šumara i drugih zainteresiranih skupina o njihovim pravima i obavezama iz područja djelovanja Centra kroz održavanje seminara, davanje informacija o objavljenim natječajima, podizanje razine primjenjivog znanja, pružanje konzultantske pomoći i sl.



II.	NAZIV I SJEDIŠTE USTANOVE 


Članak 4.

	Ustanova će obavljati svoju djelatnost, poslovati i sudjelovati u pravnom prometu pod nazivom „Centar za poljoprivredu i ruralni razvoj Primorsko - goranske županije“. 
	Sjedište Ustanove je u Staroj Sušici, Karolinska cesta 87, Ravna Gora. 
 


III.	DJELATNOST USTANOVE 


Članak 5.

	Djelatnost ustanove je: 
· poljoprivredna djelatnost
· uslužne djelatnosti u poljoprivredi
· poljoprivredna proizvodnja i primarna prerada 
· kooperacija sa zadrugarima i kooperantima
· selekcioniranje autohtonih kultivara i izbor iz populacija divljih biljaka (lijeske, borovnice, brusnice, ljekovito bilje i slično) 
· proizvodnja sadnog materijala
· pakiranje, plombiranje i označavanje sadnog materijala 
· stavljanje na tržište sadnog materijala
· uvoz sadnog materijala
· dorada sjemena
· pakiranje, plombiranje i označavanje sjemena
· stavljanje na tržište sjemena
· pokretanje rada na ekološkoj poljoprivredi i ekološkoj zaštiti od bolesti i štetočina 
· ekološka proizvodnja, prerada, distribucija, uvoz i izvoz ekoloških proizvoda (čl. 78.)
· uvođenje i provedba tehnika ekološke poljoprivrede
· integrirana proizvodnja poljoprivrednih proizvoda
· uslužne djelatnosti u biljnoj proizvodnji 
· sakupljanje starih sorata voćaka u svrhu rada na oplemenjivanju i stvaranju novih i boljih sorata 
· introdukcija i pokusi sa novim sortama ratarskog, povrtlarskog, ljekovitog bilja i gljiva, te introdukcija novih voćnih sorata
· pokretanje rada rasadničke proizvodnje voća, posebno jagodastog te bobičavog i grmolikog voća 
· pokretanje i nastavak rada na oplemenjivanju domaćih sorata krumpira genetski otpornih na bolesti i štetočine 
· pokretanje i nastavak rada na introdukciji kanadskog slatkog javora te organiziranje njegove rasadničke proizvodnje i pokusi na terenu 
· introdukcija novih pasmina goveda, ovaca, koza, peradi, kunića i ostalih vrsta domaćih životinja
· osnivanje i pokretanje rada Centra za rasplod i selekciju domaćih životinja 
· proizvodnja, promet, prerada grožđa za vino (osim prerade u sok od grožđa i koncentrirani sok od grožđa), 
· proizvodnja i promet vina i drugih proizvoda od grožđa i vina, 
· destilacija i promet vina i drugih proizvoda od grožđa i vina
· proizvodnja i promet voćnih vina i drugih proizvoda na bazi voćnih 	vina
· stručni poslovi u području savjetodavne djelatnosti u poljoprivredi, ruralnom razvoju, ribarstvu te unapređenju gospodarenja u šumama i šumskim zemljištima šumoposjednika
· privatna poljoprivredna savjetodavna služba
· gospodarenje lovištem i divljači 
· gospodarenje šumama 
· proizvodnja, stavljanje na tržište ili uvoz šumskog reprodukcijskog materijala
· proizvodnja, stavljanje na tržište ili uvoz božićnih drvaca 
· uzgoj, prerada i konzerviranje maslina i maslinovog ulja
· proizvodnja sokova od voća i povrća
· prerada i konzerviranje voća i povrća 
· prerada hrane 
· prerada i konzerviranje mesa i proizvodnja mesnih proizvoda 
· prerada i konzerviranje voća i povrća
· proizvodnja mliječnih proizvoda 
· potvrđivanje sukladnosti sa specifikacijom proizvoda
· djelatnost prerade i pakiranja čajnih mješavina i začina
· djelatnost proizvodnje, prerade i pakiranja eteričnih ulja i parfema i toaletno-kozmetičkih preparata  
· proizvodnja likera 
· proizvodnja alkoholnih pića 
· proizvodnja bezalkoholnih pića 
· punionica meda
· izrada suvenira 
· djelatnost pakiranja
· prodaja vlastitih proizvoda
· iznajmljivanje strojeva i opreme sa i bez rukovatelja
· kupnja i prodaja robe
· pripremanje hrane, pružanje usluga prehrane, pripremanje i usluživanje pića i napitaka, pružanje usluga smještaja, pripremanje hrane za potrošnju na drugom mjestu (u prijevoznim sredstvima, na priredbama i slično), opskrba tom hranom (catering)
· pružanje usluga u trgovini
· obavljanje trgovačkog posredovanja na domaćem i inozemnom tržištu
· turističke usluge u ostalim oblicima turističke ponude 
· ostale turističke usluge 
· turističke usluge koje uključuju športsko-rekreativne ili pustolovne aktivnosti 
· organiziranje sportskog natjecanja
· vođenje sportskih natjecanja 
· upravljanje i održavanje sportskom građevinom. 
· djelatnost zabavnih priredbi, koncerata, sajmova, festivala i sličnih priredbi 
· promidžba (reklama i propaganda)
· organiziranje sajmova, izložbi, konferencija i radionica
· organiziranje znanstvenih i stručnih skupova
· izdavačka djelatnost
· izdavanje časopisa i periodičnih publikacija
· savjetovanje u vezi s poslovanjem i upravljanjem
· pružanje usluga informacijskog društva



IV. 	ORGANI USTANOVE 


Članak 6.

	Organi Ustanove su Upravno vijeće, ravnatelj i Stručno vijeće. 

a) Upravno vijeće 

Članak 7.

	Ustanovom upravlja Upravno vijeće.


Članak 8.

	Upravno vijeće sastoji se od pet članova od čega su tri predstavnici Županije i dva predstavnici Stručnog vijeća.
	Predstavnike Županije imenuje i razrješuje Župan Primorsko – goranske županije (u daljnjem tekstu: Župan), a predstavnike Stručnog vijeća bira i razrješuje Stručno vijeće u skladu s ovim Sporazumom i Statutom Ustanove (u daljnjem tekstu: Statut).
	Jedan od predstavnika Županije je ujedno i predsjednik Upravnog vijeća. 
	Mandat Upravnog vijeća je 2 godine. 
	Članovi Upravnog vijeća za svoj rad ne primaju naknadu.

Članak 9.

	Upravno vijeće: 
· donosi program rada i razvoja Ustanove i nadzire njihovo izvršavanje
· odlučuje o financijskom planu i godišnjem obračunu 
· odlučuje o stjecanju, otuđenju ili opterećenju nekretnina i raspolaganju ostalom imovinom Ustanove vrijednosti od 200.000,00 kuna do 500.000,00 kuna 
· predlaže Osnivačima promjenu naziva i sjedišta Ustanove, 
· donosi Statut, 
· donosi druge opće akte Ustanove, 
· imenuje i razrješava ravnatelja, 
· predlaže Osnivačima izmjene i dopune ovog Sporazuma
· daje Osnivačima i ravnatelju Ustanove prijedloge i mišljenja o pojedinim pitanjima,
· obavlja i druge poslove određene Statutom i zakonom. 

	Upravno vijeće ne može bez suglasnosti Osnivača: 
· odlučiti o stjecanju, otuđenju ili opterećenju nekretnina i raspolaganju ostalom imovinom Ustanove u vrijednosti većoj od 500.000,00 kuna, 
· odlučiti o promjeni djelatnosti Ustanove.

Suglasnost Osnivača je važeća ako se o odluci, sukladno st.2. ovoga članka, pozitivno izjasni 2/3 od ukupnog broja Osnivača u trenutku donošenja odluke. 

b) Ravnatelj 

Članak 10.

	Ravnatelj je voditelj Ustanove. 
	Ravnatelj organizira i vodi rad i poslovanje Ustanove, poduzima sve pravne radnje u ime i za račun Ustanove, predstavlja Ustanovu, zastupa Ustanovu u svim postupcima pred sudovima, upravnim i drugim državnim tijelima te pravnim osobama s javnim ovlastima. 
	Ravnatelj je odgovoran za zakonitost rada Ustanove. 


Članak 11.

	Upravno vijeće imenuje ravnatelja na temelju provedenog javnog natječaja u skladu sa zakonom, ovim Sporazumom i Statutom. 
	Javni natječaj raspisuje Upravno vijeće. 
	Mandat ravnatelja je četiri godine, a ista osoba može se ponovno imenovati za ravnatelja. 	






Članak 12.

Ravnatelj može dati punomoć drugoj osobi da zastupa Ustanovu u pravnom 
prometu u granicama svojih ovlasti sukladno odredbama zakona kojim se uređuju obvezni odnosi. 


Članak 13.

	Ravnatelj je samostalan u donošenju odluka o stjecanju, otuđenju ili opterećenju nekretnina i raspolaganju ostalom imovinom Ustanove u vrijednosti do 70.000,00 kuna.
	Ravnatelj uz suglasnost Upravnog vijeća donosi odluke o stjecanju, otuđenju ili opterećenju nekretnina i raspolaganju ostalom imovinom Ustanove u vrijednosti od 70.000,00 kuna do 200.000,00 kuna.

c) Stručno vijeće 

Članak 14.

	Stručno vijeće je savjetodavni organ.
	

Članak 15.

	Svaki od Osnivača, u skladu sa svojim aktima, imenuje jednog člana Stručnog vijeća.
	Mandat Stručnog vijeća je 2 godine.
	

Članak 16.

	Članovi Stručnog vijeća biraju između sebe predsjednika Stručnog vijeća i dva člana Upravnog vijeća.
	Izbor iz stavka 1. ovog članka obavlja se javnim glasovanjem između kandidata koje ima pravo predložiti 1/6 članova Stručnog vijeća, predsjednik Upravnog vijeća i Upravno vijeće.
	Za predsjednika Stručnog vijeća izabran je kandidat koji je dobio najviše glasova.
Za članove Upravnog vijeća su izabrani kandidati koji imaju najveći broj glasova.
	Član Stručnog vijeća koji u Stručnom vijeću predstavlja Županiju može birati, ali ne može biti izabran za predsjednika Stručnog vijeća i članove u Upravno vijeće. 	

Članak 17.

	 Stručno vijeće raspravlja i odlučuje o stručnim pitanjima rada Ustanove u sklopu nadležnosti utvrđenih zakonom, ovim Sporazumom i Statutom, daje Upravnom vijeću i ravnatelju mišljenja i prijedloge vezane uz organizaciju rada i uvjete za razvitak djelatnosti.
	Stručno vijeće obavezno daje mišljenje na godišnja izvješća te na plan i program rada.
	


V.	SREDSTVA ZA OSNIVANJE I POČETAK RADA USTANOVE 


Članak 18.

	Sredstva za osnivanje i početak rada Ustanove u ukupnom iznosu od 130.000,00 kuna osigurali su Osnivači i to: 
· Županija iznos od 55.000,00 kuna
· svaka jedinica lokalne samouprave iznos od 5.000,00 kuna. 


Članak 19.

	Osnivači su dužni sufinancirati rad Ustanove i provedbu programa u iznosu od 20.000,00 kuna godišnje.
	Osnivači mogu, u skladu sa svojim odlukama, sufinancirati rad Ustanove i provedbu programa u iznosu većem od 20.000,00 kuna godišnje. 
	Ustanova sredstva za rad, osim sufinanciranjem iz stavka 1. i 2. ovog članka,  osigurava provođenjem programa, pružanjem usluga, prodajom proizvoda i/ili iz drugih izvora.



VI.	IMOVINA USTANOVE, RASPOLAGANJE S DOBITI I ODGOVORNOST ZA 	NJENE OBAVEZE 


Članak 20.

	Imovinu Ustanove čine sredstva za rad pribavljena od Osnivača, stečena provođenjem programa, pružanjem usluga i prodajom proizvoda ili pribavljena iz drugih izvora.
	Ustanova raspolaže i upravlja svojom imovinom u skladu sa važećim zakonskim propisima, ovim Sporazumom i Statutom. 
	Ako u obavljanju svojih djelatnosti Ustanova ostvari dobit, ta se dobit upotrebljava isključivo za obavljanje i razvoj djelatnosti Ustanove. 


Članak 21.

	Ustanova odgovara za obveze cijelom svojom imovinom. 
	Osnivači Ustanove solidarno i neograničeno odgovaraju za njene obveze. 

VII.	STATUT 


Članak 22.

	Statutom se sukladno zakonu i ovom Sporazumu pobliže utvrđuje ustrojstvo, ovlasti i način odlučivanja organa Ustanove, te uređuju druga pitanja od značaja za obavljanje djelatnosti i poslovanja Ustanove. 



VIII.	JAVNOST RADA 


Članak 23.

	Rad Ustanove je javan. 
	O javnosti rada Ustanove skrbi ravnatelj. 
	Upravno vijeće dužno je najmanje jedanput godišnje podnijeti izvješće o radu Osnivačima. 



IX. 	PRIJELAZNE I ZAVRŠNE ODREDBE


Članak 24.

	Mandat članova Upravnog vijeća koje je u sazivu u trenutku stupanja na snagu ovog Sporazuma traje do dana konstituiranja Upravnog vijeća u skladu s ovim Sporazumom.

Članak 25.

	Župan će imenovati predsjednika i 2 člana Upravnog vijeća te člana Stručnog vijeća u roku od 60 dana od dana stupanja na snagu ovog Sporazuma.
 	Osnivači - jedinice lokalne samouprave će svoje predstavnike u Stručno vijeće imenovati u roku od 60 dana od dana stupanja na snagu ovog Sporazuma.
	Stručno vijeće će izabrati dva člana Upravnog vijeća u roku od 30 dana od dana konstituiranja Stručnog vijeća.  


Članak 26.

	Ravnatelj će sazvati konstituirajuću sjednicu Stručnog vijeća u roku od 30 dana od dana imenovanja posljednjeg člana Stručnog vijeća.
	Predsjednik Upravnog vijeća će sazvati konstituirajuću sjednicu Upravnog vijeća u roku od 30 dana od dana održavanja sjednice Stručnog vijeća na kojoj su izabrani članovi Upravnog vijeća.
	

Članak 27.

	Upravno vijeće će uskladiti Statut s ovim Sporazumom u roku od 60 dana od dana konstituiranja. 
	Ravnatelj će podnijeti pravovremenu prijavu u sudski registar za sve promjene koje su nastale stupanjem na snagu ovog Sporazuma, a za koje je to potrebno u skladu sa Zakonom o ustanovama („Narodne novine“ broj 76/93, 29/97, 47/99 i 35/08). 


Članak 28.

	Stupanjem na snagu ovog Sporazuma prestaje važiti Sporazum iz članka 1. stavka 2. ovog Sporazuma.


Članak 29.

	Ovaj Sporazum stupa na snagu danom potpisa Osnivača.



	___________________________
1. Primorsko – goranska županija 


	____________
2. Grad Čabar


	_____________
3. Grad Delnice 


	_____________
4. Grad Kastav


	_______________
5. Grad Vrbovsko 



	_____________________
6. Općina Brod Moravice


	_____________
7. Općina Čavle


	______________
8. Općina Fužine


	______________
9. Općina Jelenje 


	_______________
10. Općina Klana 


	_______________
11. Općina Lokve 


	_________________
12. Općina Mrkopalj 


	___________________
13. Općina Ravna Gora 


	______________
14. Općina Skrad 


	_________________________
15. Općina Vinodolska općina


	_________________
	16. Općina Viškovo

